כפר אשמדים

העלילה

דייוויד אליוט הוא ילד בריטי בן 12, הבן השביעי של בן שביעי. דייוויד הוא בנם של איילין ואדוארד אליוט, אשר מאמינים בחינוך פנימייתי נוקשה שכולל אלימות כלפי התלמידים והשפלתם. דייוויד אינו עונה לדרישות שהוריו מציבים בפניו, שכן הוא תלמיד כושל ומסולק מבתי ספר בקביעות.
העלילה פותחת כאשר דייוויד מגיע לביתו לחופשת חג המולד. מתברר כי הוא נכשל בכל המקצועות בשליש האחרון, והוא סולק מבטון קולג', פנימיה הנחשבת לטובה ביותר בארץ. למחרת, הוריו של דייוויד מקבלים מכתב מבית ספר לנערים הנקרא כפר אשמדים, המצוי על אי פרטי שנקרא "האי סקראל", מול החוף של נורפוק. סגן המנהל של בית הספר, ג'ון הרוגדל, מבטיח כי בפנימיה חינוך נוקשה וכן רק חופשה אחת בשנה, ולכן הוריו של דייוויד שמחים לשלוח אותו לשם.
ברכבת אל נורפוק, דייוויד פוגש בשני חברים שאף הם מיועדים ללמוד בכפר אשמדים, ג'יל גרין וג'פרי יוזף. הם משתפים זה את זה בחוויותיהם ובנסיבות שהביאו אותם לכפר אשמדים, ומבינים כי משהו חשוד כיוון שלכל אחד הוצגה הפנימיה בצורה שונה לחלוטין. כומר נודד מנעים את נסיעתם של השלושה לנורפוק, אך משהם מספרים לו כי הם הולכים ללמוד בכפר אשמדים, הוא חוטף התקף לב. בשל המאורעות המחשידים, דייוויד, ג'יל וג'פרי נשבעים להחזיק מעמד יחד בכפר אשמדים, ולתמוך אחד בשני במטרה לברוח בסופו של דבר מן האי.
הכפר נראה לשלושת התלמידים החדשים חשוד מהרגע הראשון. מי שאוסף אותם מתחנת הרכבת הוא אדם מבעית למראה, גיבן עם עין אחת, שנקרא גרגור. את המעבורת לפנימיה מוביל קפיטן דמודאם שאף הוא דמות מרתיעה במיוחד. הילדים נחשפים למקום אפל ומסתורי למדי. בין הדברים המוזרים שקורים במקום הם שהם נאלצים בשעת הקבלה לחתום את שמם בדם אצל סגן המנהל. המורים במקום נראים כאוסף של רוחות רפאים, זומבים ואנשי זאב.
גם התלמידים בכפר אשמדים מתנהגים בצורה מוזרה מאוד. הם שקטים ולא מרעישים אף פעם, לא מתייחסים כמעט לסובב אותם, ובזמנם החופשי הם תמיד הולכים לישון. כמו כן דייוויד חושב כי כל השמות שלהם הם בכלל שמות בדויים. בנוסף, כולם עונדים לאצבעותיהם טבעות שחורות.
לאט לאט ג'פרי מתקרב יותר ויותר אל הילדים האחרים בפנימיה, וזונח את דייוויד ואת ג'יל. לילה אחד דייוויד חולם שהוא קם יחד עם כל ילדי בית הספר, כולם נכנסים יחד לספרייה ונעלמים לתוך מערה בקצה האי. שם, ג'פרי עובר איזהשהוא טקס ובסופו הוא עונד את הטבעת השחורה שמזוהה עם כל ילדי בית הספר.
מבינים כי ג'פרי עבר לצד של בית הספר, ג'יל ודייוויד מאיצים את נסיונותיהם לברוח מכפר אשמדים. ג'יל מנסה להתחבא בסירה של קפטן דמוידאם אך הוא תופס אותה ומחזיר אותה חזרה לבית הספר. השניים מנסים לשלוח מסרים בבקבוקים לחוף כדי שיצילו אותם. דבר זה אכן מצליח, ומפקח מגיע כדי לבדוק את המקום. אחרי שכל בית הספר מעמיד פנים בפני המפקח כאילו הפנימיה משובח מאוד, ג'יל ודייוויד מצליחים להעביר לו פתק כדי שייצור אתם קשר ויבין מה באמת קורה בכפר אשמדים, אך הוא לא מספיק לדבר איתם והוא מת לפני שהגיע למקום הפגישה שיצאו.
מיואשים מהמצב, ג'יל ודייוויד גומרים אומר לגנוב את הסירה של קפטן דמוידאם בפעם הבאה שיעגון באי. במאבק משותף, מצליח דייוויד לברוח, אך ג'יל נשארת על האי בידי גרגור וקפטן דמוידאם. דייוויד מגיע עד לעיירה הסמוכה, הנסטנטון, שם הוא נתפס על ידי גרגור.
דייוויד מושב אל האי, שם הוא מגלה כי אף ג'יל עונדת כעת טבעת שחורה. היא מספרת לו כי המאבק שלהם היה לחינם, וכי אנשי כפר אשמדים רק ניסו לעזור להם. מתברר כי כל בן שביעי של בן שביעי ניחן ביכולות קסומות, ולכן אם בגיל 13 בדיוק הוא עובר את הטקס ההולם, הוא נעשה מכשף. כפר אשמדים הוא "האקמדיה של הכישוף" המקנה את הכח לשלוט בכוחות הכישוף. מר הרודגל מציב בפני דייוויד, שיום הולדתו ה-13 הגיע, שתי אפשרויות: להפוך למכשף ולחיות בכפר אשמדים או למות. דייוויד בוחר להיות מכשף, מצטרף לילדי כפר אשמדים, ומתלמד בסודות הכישוף.

דמיון להארי פוטר

ישנו דמיון רב בין העקרונות העומדים בבסיס עולם הקסמים של כפר אשמדים ושל הארי פוטר. כך למשל, בית הספר לכישוף (כפר אשמדים והוגוורטס) נמצא בפנימיה במקום מרוחק ומבודד מאוכלוסייה "רגילה". בשני הספרים ישנה מגבלת גיל על יכולת הכישוף (בכפר אשמדים בגיל 13, ובהארי פוטר בגיל 17). כמו כן בשני הספרים מתוארות דמויות הזזות בתוך התמונות של בתי הספר, ובשניהם קיים מורה שהוא למעשה רוח רפאים.
עלילתו של הספר הבא בסדרה של כפר אשמדים מתאר מכשף שמגיע לבית הספר ומתמנה למורה, אך למעשה כוונתו לגנוב חפץ קסום רב עוצמה מבית הספר. דבר זה דומה לנסיונותיו של וולדמורט להתמנות למורה להתגוננות מפני כוחות האופל, כאשר מטרתו האמיתית היא גניבת החפצים של ארבעת מייסדי הוגוורטס.